Afkondigings 14 November 2021 » NG Kerk Groot - Brakrivier
Gepubliseer op 13 November 2021 13 November 2021 deur NG Admin
'n Spesiale verwelkoming aan ons jongmense wat vanoggend belydenis van geloof aflê. Dit is ook die afsluiting van ons kategese met die uitdeel van hul sertifikate en die bring van hul kinderdankoffers.
Sondag – 21 November 2021:
Spesiale Offer vir die Kankervereniging.
Kerkraadsvergadering : Dinsdag 16 November om 18:00 in die kerkgebou.
Die voorsitterskap van die Kommunikasiebediening en die Fondsinsamenlings-bediening is vakant.
Skakel asseblief die kerkkantoor indien u by hierdie belangrike bedieninge wil betrokke raak. Die gemeente het u baie nodig!!
Kerssangdiens 28 November 2021
Elke Dinsdag van 08:00 tot 09:00 is daar oefeninge vir seniors in die kerksaal. Nuwe lede is welkom. Kontakpersoon: Piet Snyman (082 297 3476).
Dr. Jurie Vermeulen van Radio Feba neem die erediens waar in ons kerk op 28 November 2021. 'n Opname is vooraf van die diens gemaak en sal op YouTube op 28 November 2021 om 07:00 uitgesaai word.
Wolwedans sop en brood Die laaste kwartaal se besoekdatum is: 24 November en 1 Desember 2021. Ons wil almal bedank vir die deurlopende ondersteuning deur die jaar en wil vra dat ons volhou om die jaar suksesvol af te sluit.
Kerspakkie projek Ons beplan om op 1 Desember vir elkeen weer 'n Kerspakkie te gee nadat ons verlede jaar dit nie gedoen het nie. Die plaaslike Pick 'n Pay en Spar gaan gesamenlik 'n derde van die projek finansier. Ons is baie dankbaar teenoor hulle. Kontant bydraes sal verwelkom word.
As deel van Desember se pakkies wil ons iets spesiaals insit, soos koekies, koeldrank, jellies, lekkers, toiletware en klein geskenkies.
Indien u u weg oopsien om die Kersgety vir van die minder bevoorregtes in ons gemeenskap spesiaal te maak, sal u bydrae baie waardeer word.
U kan vir Corrie Pieters (082 327 9527) kontak vir verdere inligting.
Bydraes kan Maandae, Woensdae of Vrydae by die kerkkantoor afgegee word tydens kantoorure. Skakel asseblief die kerkkantoor indien ons moet reël om dit op te laai.
Fred en Paula Berrington is tans in Uganda vir 2 weke en daarna gaan hulle DV na Nigerië – ook vir 2 weke. Hulle vra ons voorbidding vir 'n veilige reis en vir die uitbreiding van Hemel Vader se koninkryk met die bemagtiging van plaaslike mense wat weer ander kan leer asook vir hulle seuns wat alleen agterbly.
Biddag vir beskermingsdienste : 14 November 2021
"As die Here die stad nie beskerm nie, waak dié wat dit beskerm tevergeefs".
Here ons vind troos in die feit dat ons U kan vertrou as ons Beskermer. Dankie dat u ons beskerm soos die appel van U oog en ons wegsteek in die skaduwee van U vleuels (Ps. 17:8)
Dankie Here, dat ons ons vrees met U kan deel oor die korrupsie in die beskermingsdienste. Dankie vir dié wat diensbaar, passievol en met integriteit onder uiters moeilike omstandighede werk. Ons dra die beskermingsdienste se welvaart aan U op. Ons bid vir elke individue se:
Werksomstandighede (ure, vergoeding, bronne beskikbaar).
Naasbestaandes en geliefdes.
Verwerking van trauma.
Stel hulle in staat om standpunt in te neem vir dit wat reg is en nie vou onder die druk van die wêreld nie. Maak hul liggame sterk om die werklas te dra. Gee hulle die emosionele kapasiteit om die eise te hanteer. Rus U hulle geestelik toe om ligdraers vir U te wees.
Kategorieë Afkondigings, Gemeente nuus, Week 45 van 2021 Sleutelwoorde Kerk Nuus, November 2021, Week 45